Ákvörðun hertogahjónanna af Sussex , Harry og Meghan , um að láta af opinberum störfum sínum fyrir bresku konungsfjölskylduna var ekki tekin í samráði við aðra meðlimi hennar , ekki einu sinni drottningarinnar . BBC greinir frá því að drottningin og fjölskyldan séu ósátt með það hvernig hjónin stóðu að málum í dag . Hjónin hafa undanfarið opnað sig um erfiðleika sína í breskum fjölmiðlum . Fréttablaðið / Getty Konungsfjölskyldan hefur látið hafa eftir sér að hún sé „ vonsvikin “ með ákvörðun hjónanna . Breskir fjölmiðlar greina þá frá því að margir séu sárir út í þau , ekki síst vegna þess að ekkert samráð var haft við ákvörðunina . Harry og Meghan tilkynntu um ákvörðun sína í dag og hyggjast þau ætla að finna sér vinnur til að verða fjárhagslega sjálfstæð og óháð konungsfjölskyldunni . Þau sögðust hafa hugleitt málið í marga mánuði og komist að því að þessi ráðstöfun sé sú besta fyrir þau og son þeirra Archie . Fréttaritari BBC sem sérhæfir sig í málefnum konungsfjölskyldunnar segir þá staðreynd að konungsfjölskyldan hafi notað orðið „ vonsvikin “ um málið mjög þýðingarmikla . „ Ég held að það gefi til kynna harðar tilfinningar gagnvart þessari ráðstöfun innan konungshallarinnar . Kannski ekki endilega vegna ákvörðunarinnar heldur hvernig hún var tekin , án alls samráðs . “ „ Það hefur greinilega myndast risavaxin gjá milli Harry og Meghan annars vegar og allrar konungsfjölskyldunnar hins vegar . “ Talsmaður bresku konungsfjölskyldunnar sagði þá að viðræður við hertogahjónin um ákvörðun þeirra um að láta af opinberum störfum sínum væru á byrjunarstigi . „ Við skiljum að þau vilji nálgast þetta ástand á nýjan hátt en þetta eru flókin vandamál sem tekur tíma að vinna í . “